AQSh prezidenti Barak Obama Rossiya tez orada Suriya prezidenti Bashar Asadni “ko‘r-ko‘rona” qo‘llab-quvvatlashdan ko‘ra IShIDga qarshi kurashga jiddiy e’tibor berishini chin dildan istashini tan oldi. Bu haqda u Osiyo va Tinch okeani sammitidagi chiqishida aytib o‘tdi.“Men bu masalani RF prezidenti Vladimir Putin bilan muhokama qilishni istardim”, - qo‘shimcha qildi u. Shu bilan birga, u Rossiyaning IShIDga qarshi xatti-harakatlarini ma’qullashini aytdi.“Men IShIDga qarshi kurashayotgan Moskvani ma’qullayman. Muammo dastlab Suriyaga uyushtirilgan harbiy hujum haqida ketayotgan edi, ular prezident Asadga yordam ko‘rsatish bilan band edi”, - ta’kidladi Obama.